Sensationen er en kendsgerning.

FC Helsingør er klar til at spille Superliga efter sommerpausen.

Med 2-2 i Viborg efter forlænget spilletid er det over to kampe samlet 3-3, og på reglen om udebanemål er FC Helsingør bedst.

Sensationen bliver en kendsgerning med 10 minutter tilbage af den forlængede spilletid, hvor Rasus Minor Hansen header André Riel fri, og angriberen sætter den køligt ind.

Det betyder altså, at FC Helsingør skasl spille mod FC København og Brøndby og de andre danske storhold i den kommende sæson.

Det er intet mindre end en sensation. Den kom i stand efter en første halvleg, starter med en lille Viborg-dominans, hvilket blandt andet resulterer i en stribe hjørnespark.

Men FC Helsingør er farlige på omstillinger.

FC Helsingør får kæmpet sig godt ind i halvlegen, og sætter i flere perioder Viborg under pres. Kvaliteten i de afgørende afslutninger og afleveringer mangler dog.

Tættest på et mål kommer Helsingør, da Viborgs Alexander Jacobsen blokerer et skud med begge hænder. En situation, hvor der burde have været dømt straffespark.

Viborg er tæt på scoring 10 minutter inde i 2. halvleg, hvor hjemmeholdets bedste, Kristoffer Pallesen, sender Jonas Kamper i dybden, så han er alene med Mikkel Bruhn, der kommer godt ud af sit mål og parerer.

Og så efter en time sker det. André Riel sender indskiftede Tobias Christensen i dybden med en smuk stikning, og i to omgange får han bolden i mål. 1-0 til FC Helsingør.

Indskiftede Mikkel Vestergaard har en kæmpe chance men header forbi fra kort afstand.

Med et kvarter igen, begynder FC Helsingør spillerne at se trætte ud, og Viborg får lagt et tungt pres.

Men FC Helsingør formår stadig at blive farlige

Og syv minutter før tid går det galt. Igen er Kristoffer Pallesen bagmand. Smækker et hårdt indlæg ind, hvor Søren Reese blot skal sætte foden på.

Kampen ender 1-1 og går i forlænget spilletid.

Her starter Viborg bedst. Christian Sivebæk lægger et godt indlæg ind, hvor Mikkel Vestergaard header den i mål. 2-1 til Viborg.

Og sådan går det ind til 10 minutter før tid, hvor André Riel afgør kampen.